# Kozara (film)

*Za ostale upotrebe, pogledajte Kozara (razvrstavanje).*

| Kozara |
| --- |
| Žanr | istorijski, drama |
| Režija | Veljko Bulajić |
| Scenario | Stevan Bulajić Veljko Bulajić Skender Kulenović |
| Uloge | Bert Sotlar Velimir Bata Živojinović Milena Dravić Olivera Marković Dragomir Felba Ljubiša Samardžić Mihajlo Kostić-Pljaka Milan Milošević Abdurahman Šalja Tana Maskareli Tamara Miletić Milorad Majić Adam Vedernjak Branko Lustig |
| Muzika | Vladimir Kraus-Rajterić |
| Studio | Bosna film |
| Premijera | 2. augusta 1962 (1962-08-02) |
| Trajanje | 124 min. |
| Zemlja |  SFR Jugoslavija |
| Jezik | srpskohrvatski |

Kozara je jugoslavenski crno-bijeli ratni film snimljen 1962. godine u režiji Veljka Bulajića, poznat kao prvi partizanski ep u historiji jugoslavenske kinematografije.

Radnja prikazuje bitku na Kozari, koja se dogodila 1942. godine, kada su brojčano i tehnički nadmoćne njemačke i snage NDH opkolile partizanske snage na planini Kozari te im u akciji čišćenja nanijele teške gubitke i likvidirale zbjeg od nekoliko desetaka hiljada civila. U filmu koji je, između ostalog, napravljen kako bi se obilježila 20. godišnjica tih događaja, Bulajić je primijenio svoju narativnu formulu naroda kao kolektivnog lika predstavljenog nizom izražajnih individualnih karaktera, a poseban sastojak filma je niz emocionalno intenzivnih situacija koje će autori budućih partizanskih spektakala slijediti i postaviti kao normu (pod)žanra. *Kozara* je nagrađena Zlatnom medaljom na festivalu u Moskvi (1963) i nagradom kritike u New Delhiju, te je imala vrlo solidan međunarodni odjek; na Pulskom festivalu nagrađena je Velikom zlatnom arenom za najbolji film te novčanim nagradama za režiju i scenarij, a dobitnik je i nagrade publike Jelen sedmičnika VUS.

U maloj ulozi njemačkog vojnika koji tokom bitke ostaje oslijepljen nastupa Branko Lustig koji će kasnije postati poznat kao uspješan hollywoodski producent.

## Uloge

| Glumac
 | Uloga
 |
| --- | --- |
| Bert Sotlar | komandir Vukša
 |
| Velimir Bata Živojinović | Šorga
 |
| Milena Dravić | Milja
 |
| Olivera Marković | Anđa
 |
| Dragomir Felba | Obrad
 |
| Ljubiša Samardžić | Mitar
 |
| Mihajlo Kostić Pljaka | Ahmet
 |
| Milan Milošević | Ivica
 |
| Abdurahman Šalja | Jakov
 |
| Davor Antolić | Joja
 |
| Tanja Maskareli | Marinkova majka
 |
| Tamara Miletić | Zlata
 |
| Milorad Majić | Deda
 |
| Adam Vedernjak | Marinko
 |
| Branko Lustig | U oči ranjeni Nemac
 |
| Branko Tatić | Violinista
 |
| Branko Špoljar | Nemački kapetan
 |
| Božidar Smiljanić | Nemac
 |
| Faruk Zadić | Seljak
 |
| Petar Spajić Suljo | Deda sa štapom
 |
| Vida Vučković | Partizanska veza iz Prijedora
 |
| Azem Dautović |  |
| Dina Julius | Šorgina kćerka
 |
| Vlado Zeljković | Seljak kojeg ustaša prepoznaje kao bivšeg vodiča
 |
| Hajrudin Hadžikarić | Seljak koji nosi kapu s petokrakom
 |
| Enver Džonlić | Ustaški oficir
 |
| Slobodan Velimirović | Nemac na biciklu
 |
| Mirko Boman | Seljak paničar
 |
| Zoran Jovanović |  |
| Mija Adamović |  |
| Miloš Kandić | Četnik
 |
| Jozo Lepetić |  |
| Mišo Begović | Radica
 |
| Ibro Karić |  |
| Pavle Vugrinac | Ranjenik u zemunici
 |
| Husein Čokić | Partizan koji podržava Jakova
 |
| Milenko Đedović |  |
| Ilija Bašić | Domobran koji se predaje
 |
| Miloš Tatić | Deda s lulom
 |
| Rade Marković | Vukša (sinhronizacija glasa)
 |

## Vanjske veze

* *Kozara* na sajtu IMDb
* *Kozara* at Filmski-Programi.hr (`sh`)